KOMPULSIEWE GEDRAG | Health24
Posted by: Pieter | 2005/01/06
Help asseblief Dokter. Ek het die gewoonte om goed meer as een keer te doen al weet ek ek het dit alreeds gedoen. Byvoorbeeld ek sal 'n honderd keer seker maak dat ek my motordeur gesluit het alhoewel ek baie goed daarvan bewus is dat ek dit wel gedoen het. Ek sal tot twee na drie keer gaan kyk of ek dit wel gedoen het as ek die motor geparkeer het. 'n Ander geval is waar ek wanneer ek my voordeur gesluit het tot vyf of ses keer sal gaan voel of hy wel gesluit is alhoewel ek baie goed weet ek het dit gedoen. Baie keer doen ek dit sonder om dit self agter te kom, maar vir ander mense kom dit vreemd voor. Help asseblief. Wat kan ek doen om dit nie meer te doen nie?
Pieter, dit klink asof jy die regte diagnose gemaak het. Daar is behandeling daarvoor, maar CyberShrink is eintlik meer die kenner op hierdie gebied en daarom sal dit ‘n beter idee wees om hom te kontak. Sterkte. .